**QAROR**

“SIMURG” Aksiyadorlik Jamiyati Kuzatuv kengashining 2014 yil 27 dekabrdagi majlisi qarori va Adliya Vazirligida 2009 yil 30 avgustda 2000-son bilan ro’yxatdan o’tgan “Qimmatli qog’ozlar emissiyasi va emissiyaviy qimmatli qog’ozlar chiqarilishlarini davlat ro’yxatidan o’tkazish qoidalari”ning 91 va 92-bandlariga asosan Qimmatli qog’ozlar bozorini muvofiqlashtirish va rivojlantirish Markazining Toshkent shahar hududiy boshqarmasi

**QAROR QILADI:**

1. Jamiyatning nomi o’zgarishi munosabati bilan qimmatli qog’ozlar chiqariluvi qarorlariga kiritilayotgan o’zgartirishlarni ro’yxatga olish uchun quyidagi hujjatlar taqdim etilganligi inobatga olinsin:
* Qimmatli qog’ozlar chiqarikuvi qarorlariga kiritilayotgan o’zgarishlarni ro’yxatga olish to’g’risidagi ariza;
* “SIMURG” Aksiyadorlik Jamiyati Kuzatuv kengashining 2014 yil 27 dekabrdagi majlisi bayonnomasidan ko’chirma;
* Jamiyat Ustavining notarial tasdiqlangan nusxasi;
* Jamiyat qimmatli qog’ozlar chiqariluvi qarorlariga kiritilayotgan o’zgartirishlar matni – 3 nusxada;
* O’zgartirishlarni ro’yxatdan o’tkazish bo’yicha hujjatlarni ko’rib chiqish uchun belgilangan yig’im to’langanligi to’g’risidagi 2014 yil 24 dekabrdagi 734-sonli to’lov topshriqnomasi;
* Qimmatli qog’ozlar markaziy depozitariysiga yuborilgan qimmatli qog’ozlarning harakatini blokirovka qilish tog’risidagi bildirishnomaning nusxasi;
* Davlat ro’yxatiga olish uchun taqdim etilgan hujjatlar ro’yxati.
1. “SIMURG” Aksiyadorlik Jamiyatining 1995 yil 10 avgustda 14-1-951-son bilan ro’yxatga olingan aksiyalar chiqarilishiga yangi Q0010 raqami va RU101Q0010T1 milliy identifikasiya raqami hamda 1996 yil 28 iyunda 15-14-1-951/D-son bilan ro’yxatga olingan aksiyalar chiqarilishiga yangi Q0010-2 raqami va RU102Q0010T9 milliy identifikasiya raqami berilsin.
2. “SIMURG” Aksiyadorlik Jamiyatining 1995 yil 10 avgustda Q0010-son bilan, 1996 yil 28 iyunda Q0010-2-son bilan, 1999 yil 15 aprelda Q0010-3-son bilan, 2004 yil 30 aprelda Q0010-4-son bilan, 2009 yil 06 noyabrda Q0010-5-son bilan ro’yxatga olingan qimmatli qog’ozlar chiqariluvi qarorlariga kiritilgan o’zgartirishlar ro’yxatga olinsin.
3. Axborotni oshkora qilinishini tahlil va nazorat qilish bo’limi:
* Qimmatli qog’ozlar chiqariluvi yagona davlat reestriga tegishli yozuvlar kiritsin;
* Ushbu qarorning bir nusxasi Qimmatli qog’ozlar markaziy depozitariysida, bir nusxasi “SIMURG” Aksiyadorlik Jamiyatiga berilsin.
1. Qarorning bajarilishini nazorat qilish Axborotni oshkora qilinishini tahlil va nazorat qilish bo’limiga yuklatilsin.

Boshqarma boshlig’i v.b. R.Xuramov